|  |
| --- |
| Pelenės istorija |
|  |
| Žanras | Komedija |
| Kūrėjas (-ai) | Cris MorenaPatricia MaldonadoGabriela FioreWalter Ferreyra Ramos |
| Režisierius (-iai) | Cris MorenaMartín MarianiMauro Scandolari |
| Vaidina | Florencia BertottiJuan Gil NavarroFabio Di TomasoBenjamín Rojas |
| Atidarymo muzika | Florencia Bertotti – „Floricienta" (1 sezonas)
Florencia Bertotti – „Corazones al viento"(2 sezonas) |
| Kilmės šalis |  Argentina |
| Sezonų skaičius | 2 |
| Serijų skaičius | 361 |
| Gamyba |
| Prodiuseris (-iai) | Cris Morena |
| Trukmė | 45 min. |
| Transliacija |
| Originalus kanalas | Canal 13 |
| Originalus laikotarpis | 2004 m. kovo 15 d. – 2005 m. gruodžio 2 d. |

Florencia Bertotti
**Pelenės istorija** (isp. *Floricienta*) – argentiniečių telenovelė, skirta visai šeimai ir parašyta remiantis Pelenės istorija. Originaliai transliuota nuo 2004 m. kovo 15 d. iki 2005 m. gruodžio 2 d.

Pagrindinius veikėjus įkūnijo dviejų Martin Fierro apdovanojimų laureatė, aktorė Florencia Bertotti, taip pat Juan Gil Navarro, Isabel Macedo ir Benjamin Rojas. Serialą sukūrė Cris Morena ir prodiusavo kompanijos „Cris Morena Group" bei „RGB Entertainment".

Serialas rodytas ir tapo vienu populiariausių serialų visoje Lotynų Amerikoje, Izraelyje bei kai kuriose Europos šalyse. 

Telenovelės pagrindu buvo sukurta daugiau negu 200 licencijuotų produktų. Iš viso turnė apsilankė maždaug 1 milijonas žmonių iš Lotynų Amerikos ir Izraelio, be to, įvyko beveik 100 koncertų teatre „Gran Rex", 10 pasirodymų stadione „Luna Park" ir keturi stadione „Estádio Velez" – visi vyko Buenos Airėse.

Serialas perkurtas Brazilijoje (Floribella), Portugalijoje, Čilėje, Kolumbijoje ir Meksikoje. Viename interviu su „Radio 10", Cris Morena paskelbė, kad pardavė teises kurti amerikietišką versiją kanalui Disney.

Apžvalga
--------

„Floricienta" tapo didžiausiu Cris Morena hitu kartu su „Chiquititas '98" Argentinoje ir didelę sėkmę visame pasaulyje pelniusiu „Rebelde". Pavadinimas *Floricienta* sukurtas pagal pagrindinės veikėjos vardą *Florencia* ir žodžio *Cenicienta* (Pelenė).

„Floricienta "– tai moderni istorijos apie Pelenę versija.

Yra keletas panašumų tarp serialo ir kitos Pelenės interpretacijos, filmo „A Cinderella Story": vietoj stiklinių batelių nešiojami „Converse" sportbačiai, tačiau filmas ir serialas buvo kuriami tuo pačiu metu („Floricienta" debiutavo 2004 m. gegužę kanale Canal 13, filmas pradėtas rodyti JAV birželį).

„Floricienta" buvo pripažinta dėl savo linksmos istorijos bei dialogų, kūrybingos interpretacijos ir charizmatiškos pagrindinės aktorės Florencios Bertotti. Serialas tapo pagrindiniu licencijuotu ženklu Argentinoje 2004 ir 2005 m. Per dvejus serialo transliavimo metus buvo išleista daugiau negu 300 licencijuotų produktų ir netgi specialūs „Floricienta" obuoliai.

Rodant pirmą „Floricienta" seriją, ji surinko 14 reitingo taškų, o transliuojant paskutiniąją pasiekė 30 reitingo taškų. Serialas tapo sėkmingiausiu Cris Morenos produktu, aplenkė netgi „Chiquititas '98" reitingus. Pirmasis sezonas buvo pats populiariausias vakarinis serialas Canal 13 istorijoje.

Dalis serialo gerbėjų buvo nepatenkinti pirmojo sezono pabaiga. Dėl to antrojo sezono reitingai pradėjo kristi, tačiau serialas ir toliau išliko tarp populiariausiųjų. TV serialas pasibaigė Floricientos vestuvėmis stebint didžiulei gerbėjų auditorijai ir vėl pasiekė 25 reitingo taškus.

Teatre „Gran Rex" žiemą vyko pagal serialą (kaip ir pagal daugelį kitų Cris Morenos kūrinių) sukurtas didžiulis miuziklas „Floricienta". Bilietų paklausa buvo ypatingai didelė, kelių koncertų bilietai buvo parduoti per penkias minutes. 2004-aisis dėl labai didelės paklausos aktoriai surengė du pasirodymus stadione „Estádio Velez Sarsifield", kuriuose dalyvavo 80 000 žmonių.

2005 m. miuziklai ir toliau buvo labai sėkmingi, bilietai buvo parduodami labai greitai. Dėl šios priežasties „Luna Park" Buenos Airėse buvo surengti aštuoni papildomi pasirodymai. Paskutiniame koncerte visi aktoriai (išskyrus Fabio DiTomassio, kuris nesutarė su prodiuserių kompanija) atsisveikino stebint 40 000 žmonių dar viename koncerte stadione „Vélez Sársfield". Miuziklai vyko ir Rosarijuje, La Platoje bei Mar del Platoje.

Du „Floricienta" albumai taip pat buvo labai sėkmingi, pirmo sezono albumas tapo labiausiai perkamu 2004 m. ir įsitvirtino 10-toje vietoje 2005 m. o antro sezono albumas tapo labiausiai parduodamu 2005 m.

„Floricienta" tapo labai populiari didžiojoje Lotynų Amerikos dalyje. Serialą transliavo daugelis vietinių kanalų bei Disney Channel. Aktoriai sulaukė didžiulės sėkmės daugelyje Lotynų Amerikos stadionų bei Meksikoje, kur nei vienas Argentinos šou dar nebuvo pasiekęs tokios sėkmės (nepaisant to, kad serialas buvo rodomas tik per kabelinę televiziją). Tel-Avive, Izraelyje buvo parduoti visi bilietai į koncertus, nors „Rebelde Way" sėkmės ir nepasiekė. Maždaug 1 milijonas žmonių apsilankė Floricientos turnė Argentinoje, Meksikoje, Venesueloje, Dominikos Respublikoje, Izraelyje, Gvatemaloje, Peru, Bolivijoje, Urugvajuje bei kitose šalyse.

2004 m. buvo sukurta braziliškoji versija „Floribella". Ji padvigubino Bandeirante reitingus, išleista maždaug 40 produktų ir du albumai. 

2005 m. SIC paskelbė portugališką versiją, kuri iš karto tapo labai populiari. Pirmas išleistas kompaktinis tapo labiausiai perkamu Portugalijoje, taip pat sukurta apie 150 įvairių prekių. Dėl milžiniško populiarumo, SIC nusipirko teises į tris Cris Morenos darbus: Alma Pirata, „Rebelde Way" ir „Chiquititas" (2007 m. versija).

Populiarios buvo ir Čilės versija (taip pat pavadinta *Floribella*) bei meksikiečių versija (*Lola…Érase una vez*). Buvo sukurta kolumbiečių versija, autorinės teisės buvo parduotos Rusijai, Graikijai ir kitoms šalims.

Viename interviu Radio 10 2009 m. vasarį Cris teigė, jog Disney nusipirko teises amerikietiškai versijai.

Siužetas
--------

DĖMESIO: *toliau atskleidžiamos kūrinio detalės*

Floricienta sukurta pagal Pelenės istoriją (Cenicienta ispaniškai kalbančiose šalyse). Istorija pasakoja apie Florencią (Flor), neturtingą, svajotoją, neapdairią, nuotaikingą, linksmą italų kilmės argentinietę merginą, kurios gyvenimas pasikeičia, kai ji sutinka Federicą Fritzenwaldeną, vyriausią, labai turtingos vokiečių kilmės argentiniečių šeimos, sūnų, kurio tėvai žuvo per avariją. Federico yra šeimos galva ir turi 5 jaunesnius brolius ir seserį (Nico, Franco, Maia, Martín, Tomás), kurie gyvena kartu dideliame name. Federicas yra kandus, šaltas, griežtas, kietas ir vienišas iki tol, kol sutinka Flor ir įsimyli ją. Federicas turi merginą Delfiną, kuri nori Federico pinigų. Federico broliai nekenčia Delfinos, o kai Flor ateina dirbti į namus kaip auklė, visi broliai ją labai pamilsta.

*Floricientai* didelę įtaką padarė Pelenės istorija:

* Flor vadina Federicą Žaviuoju princu.
* Flor pagrindinis ženklas yra jos batai (pirmoje serijoje ji pameta savo batą Fedės namuose, kur buvo nusamdyta kaip dainininkė, ir Fede pradeda jos ieškoti).
* Flor labai padeda jos teta Titina.
* Serialo viduryje sužinoma, kad Malala pasirodo esanti Flor pamotė, dėl to Delfina ir Sofía tampa Flor netikromis seserimis.
* Flor prisiekia galinti bendrauti su fėjomis.
* Faktas, jog Flor yra tarnaitė, kuri išteka už aukštuomenės ir turtų.

Sezono gale serialas pakrypsta į visiškai kitą pusę. Federico, sužinojęs, kad jo mergina Delfina jam visą laiką melavo, palieka ją prie altoriaus ir išeina ieškoti Flor. Jis netikėtai žūsta avarijoje, gelbėdamas Maximo Calderon de la Hoya. Antrame sezone Flor įsimyli Maximą ir galiausiai jiedu susituokia. Jie susilaukia 3 vaikų ir sukuria labai stiprų tarpusavio ryšį.

Veikėjai
--------


|  |  |
| --- | --- |
| 1 sezonas
* Florencia Bertotti – Florencia Santillán Valente
* Juan Gil Navarro – Federico Fritzenwalden
* Benjamín Rojas – Franco Fritzenwalden
* Agustín Sierra – Martín Fritzenwalden
* Nicolas Maiques – Nicolás Fritzenwalden
* Stéfano de Gregorio – Tomás Fritzenwalden
* Paola Sallustro – Maya/Dominique Fritzenwalden
* Zulma Faiad – Titina Valente
* Henny Trayles – Gretchen Van Beethoven
* Alberto Anchart – Antoine
* Isabel Macedo – Delfina Santillán Torres
* Ángeles Balbiani – Sofía Santillán Torres
* Diego Child – Facha
* Mariana Espósito – Roberta
* Micaela Vázquez – Renata
* Diego Mesaglío – Bata
* Esteban Pérez – Matías Ripamonti
* Mariana Seligmann – Clara
* Graciela Stefani – María Laura Torres/Gretta Fritzenwalden

 | 2 sezonas
* Florencia Bertotti – Florencia Santillán Valente
* Juan Gil Navarro – Federico Fritzenwalden
* Fabio Di Tomaso – Máximo Augusto Calderón de la Hoya
* Benjamín Rojas – Franco Fritzenwalden
* Agustín Sierra – Martín Fritzenwalden
* Paola Sallustro – Maya/Dominique Fritzenwalden
* Brenda Gandini – Olivia Fritzenwalden
* Stéfano de Gregorio – Tomás Fritzenwalden
* Nicolas Maiques – Nicolás Fritzenwalden
* Henny Trayles – Gretchen Van Beethoven
* Esteban Prol – Lorenzo
* Gerardo Chendo – Claudio Paul Bonilla
* Catalina Artusi – Marina
* Diego Child – Facha
* Mariana Espósito – Roberta
* Diego Mesaglío – Bata
* Alejo García Pintos – Evaristo
* Isabel Macedo – Delfina Santillán Torres
* Graciela Stefani – María Laura Torres/Gretta Fritzenwalden

 |

Muzika
------


|  |  |
| --- | --- |
| 1 sezonas
* **Chaval Chulito** Flor
* **Pobres los ricos** Floricientos aktoriai
* **Ven a Mí** Franco ir Flor, sukurta akustinė versija
* **Mi Vestido Azul** Flor, sukurta akustinė versija
* **Kikiriki** Facha ir Flor
* **Por Qué** Flor, sukurta akustinė versija
* **Quereme Sólo a Mí** Delfina ir Flor
* **Y Así Será** Flor ir Federico
* **Floricienta** Floricientos aktoriai, pagrindinė daina
* **Y La Vida** Flor ir Federico
* **Tic-Tac** Flor
* **Los Niños No Mueren** Flor

 | 2 sezonas
* **Corazones al Viento** (Flor) (Pagrindinė daina)
* **Cosas que Odio de vos** (Flor ir Maximo)
* **Flores Amarillas** (Flor)
* **Que Esconde el Conde** (Flor)
* **Desde Que Te Vi** (Franco)
* **Ding Dong** (Flor)
* **Un Enorme Dragón** (Flor)
* **Caprichos** (Delfina)
* **Vos Podés** (Flor)
* **Te Siento** (Flor)
* **A Bailar** (*Floricienta* aktoriai)
* **Hay un Cuento** (Flor)
* **Algo de Tí** (Lorenzo)
* **Contigo amigo** (Tasos)
* **Tú** (Flor ir Maximo)
* **Close cover** (Wim Mertens)

 |

### 2004 teatras

* Solo mio (Delfina)
* Laberinto (Franco, Fede ir Flor)

### 2005 teatras

* Yo creo en milagros (Flor) (Ta pati muzika kaip ir „Los Niños no mueren")
* Miau miau (Franco) (Ta pati muzika kaip ir „Kikiriki")
* Princeza de la terazza (Lorenzo)

Produkcija ir koncertai
-----------------------

Prodiuseriai „CMG/RGB Entertainment" išleido kelis kompaktinius diskus ir daug įvairiausių prekių. Rengti pagrindinių TV serialo aktorių koncertai, pagal serialo istoriją sukurtas miuziklas. Koncertai buvo labai populiarūs ne tik Argentinoje, bet ir kitose šalyse.

Turnė
-----

Floricienta ir jos televizijos muzikos grupė rengė gyvo garso spektaklius (Argentinoje 2004-2005 m.) ir koncertus-miuziklus kartu su visais aktoriais daugelyje Lotynų Amerikos šalių (2006-2007 m.) bei Izraelyje (2005 m.). Per šias „Floricienta: The Tour of Dreams" išvykas aktoriai susitikdavo su gerbėjais, duodavo interviu TV ir radijo stotims, rengdavo konferencijas, atsiimdavo apdovanojimus už kūrybą ir t. t.

Kompaktiniai diskai
-------------------

Išleisti iš viso 7:

* Floricienta y su banda [2004]
* Floricienta y su banda karaoke [2004]
* Floricienta [2005]
* Floricienta karaoke [2005]
* Floricienta especial navidad- Christmas special edition [2007]
* Floricienta princesa de la terazza- the balcony princess [2006]
* Floricienta grandes éxitos- greatest hits- [2007]

### Skaitmeniniai video diskai (DVD)

* Floricienta en el Teatro-Floricienta at the theater
* Floricienta 2: Gran Rex 2005 Princessa de la Terraza- Floricienta at Gran Rex Venue- The princess of the balcony
* Floricienta Temporada 1: Pirmas sezonas padalytas į 6 DVD dalis (Trumpa versija ir parduodama tik Ispanijoje)
* Floricienta Temporada 1: Įgarsinta graikiškai, skirta visoms Balkanų šalims. Parduodama Graikijoje.

Vaizdo įrašai
-------------

* *Por Qué* (Kodėl)
* *Ven a mí* (Ateik pas mane)
* *Tú* (Tu)
* *Enorme dragón* (Milžiniškas drakonas)
* *Mi vestido azul* (Mano mėlyna suknelė)
* *Flores amarillas* (Geltonos gėlės) (transliuota per MTV kanalus)
* Apertura de la primera temporada – Tema: *Floricienta* -Pirmo sezono uvertiūra.
* Apertura de la segunda temporada – Tema: *Corazones al viento* (skraidančios širdys) antro sezono uvertiūra.

Televizijoje
------------

* Floricienta: El Tour de los Sueños Latinoamérica – Svajonių turnė Lotynų Amerika
* Floricienta: El tour de los Sueños en México – Svajonių turnė Meksika
* 200 Flores (especial 200 programas) – 200 Gėlių. Švenčiant 200 serijų.
* Flor 100 ta. (especial 100 programas primera temporada) – Švenčiant 100 serijų.
* Especial 300 programas (especial 300 programas de la segunda temporada) – Švenčiant 300 serijų (Antras sezonas).
* Floricienta&The Count’s Wedding – tūkstančiai Floricientos gerbėjų dalyvavo netikrose vestuvėse, kur jie galėjo išvysti visus aktorius vienu metu. Ceremonija buvo labai tikroviška. Pirmą kartą muilo operų istorijoje stadione Buenos Airėse vestuvių ceremonijoje dalyvavo gerbėjai. Tūkstančiai jų džiaugėsi matydami laimingą serialo pabaigą, nufilmuotą ir transliuotą gyvai paskutinėje serijoje.
* The kisses corner: TV programa apie Floricienta. Tai buvo savaitinė laida, transliuojama Venesueloje. Programoje buvo pranešamos naujienos ir kiti pranešimai apie veikėjus, aktorius, konkursus ir t. t. „The kisses corner" dalyvavo ir Floricientos gerbėjai.

Šaltiniai
---------

1. ↑   Archyvuota kopija 2012-03-29 iš Wayback Machine projekto.
2. ↑  „Sorprender es la cuestión". Suarchyvuotas originalas 2009-01-08. Nuoroda tikrinta 2021-06-08. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  Pages, Veronica. „Sonrisas y un suspiro de alivio". *Clarín*. Suarchyvuotas originalas 2008-04-30. Nuoroda tikrinta 2021-06-08.
4. ↑
5. ↑  „Números para nada chiquitos". Infobae. Suarchyvuotas originalas 2012-03-13. Nuoroda tikrinta 2021-06-08. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

* Pelenės istorija svetainėje Internet Movie Database
* Oficialus kanalas svetainėje Youtube